Familiekerk NG Kameeldrif
Gaan jy inpas
Lewende water - 15 Januarie 2019
Die afgelope Sondag het ons, soos die gewoonte in ons gemeente is, weer ñ boom geplant vir die Graad 1’s.
Watse stukkie hoop is dit nie?
In die eerste plek. Stuur ons die kleintjies skool toe en is die toekoms in hulle hande, hulle lewe lê voor hul.
In die twede plek, en hier wil ek by stil staan, het ons die boom vanjaar geplant in die middel van ons beplande speelterrein vir die die kinders. Ons hoop is dat die boom sal groei, dat die boom haar vlerke sal span en skadu sal bied vir die generasies wat kom.
Vir dit om te gebeur moet daar ñ klomp goed inplek wees; water is nodig, goeie grond, regte temperatuur, reën ensomeer. Daar moet ook ñ klomp goed nie gebeur nie; weerlig moenie die boom raakslaan nie, die boom moenie geringbas word nie, insekte moet haar nie vernietig nie (en ja natuulik moet ons nie die nuut geplante boompie om ry nie). Die punt is baie van die goedjies wat ek hier gelys het, het ek en jy absoluut geen beheer oor nie. Maar die troos is ons hoop lé nie in die elemente waaroor ons nie beheer het nie, maar in die een wat beheer het oor die elemente.
Ons kan hoop boom groei, en ja ons moet ons deel bring, maar ons moet onthou dis nie ons wat beheer het oor die elemente nie.
Oom Willem het Sondag die beeld gebruik van die mier en die Olifant op die brug en die mier wat ewe voor op die wa, spog oor hoe hulle die brug laat bewe.
Ek wil hier by aansluit. Onthou in die konteks van ons verhaal ons is saam Olifant op die brug en dit is ons hoop.
Mag jy elke dag in hierdie jaar, op kyk as mier en sé dankie Here dat U dinge deur my laat gebeur en saam met my stap.
Lewende water - 22 Januarie 2019
Vanoggend besef ek vir die eerste keer, dalk is ek net stadig of naïef, maar soos jy die lees het ek nie ñ vaagste benul waar jy is, hoe jy voel nie.
Dalk lees jy die op die lughawe, dalk op die vliegtuig, veral wat ek weet aan die anderkant van die wêreld. Dalk is jy net in kantoor, by die huis of sit jy voor jou rekenaar?
Maar vanoggend ry ek oppad werk toe en sien hoe die sonnetjie sy kop uitsteek en dink ek aan ñ lied van Brian Doerksen met die woorde : “I see Your face in every sunrise
The colors of the morning are inside of Your eyes
I look up to the sky and say, You're beautiful”
En met die besef ek, ek het geen idee nie, maar ons Reisgenoot het, want Hy is daar.
Ek weet nie wat gebeur die week nie, maar Hy is daar.
Ek weet nie wat ervaar jy nie, maar Hy is daar.
Dalk beleef jy van Sy teenvoordigheid in, ñ koppie koffie saam met iemand, in die son wat opkom, in die natuur, in iets wat gebeur by die werk of waarookal.
Vriende mag jy besef, ek weet nie waar jy is nie, maar soos die Psalm digter sé: “self al gaan ek deur donker dieptes sal ek nie bang wees nie, want U is by my...”
Lewende water - 28 Januarie 2019
Ek het die afgelope maand net weer verstom gestaan om te beleef hoe klein kindertjies die lewe met albei hande aangryp. Alles is vir hulle ‘n avontuur. Elke ding is nuut. Alles word met oorgawe gedoen. As hulle huil, huil hulle met oorgawe. As hulle lag, is dit met oorgawe. Hulle is nie bang om foute te maak nie. Hulle probeer net weer en weer totdat hulle uiteindelik iets regkry. Dis asof God die vermoë in hulle geskep het om veerkragtig te wees – om elke keer na ‘n mislukking net weer terug te bons en weer te probeer.
Dis ons grootmense wat baie keer moedeloos word en wil opgee.
Dit word mos van Edison vertel dat ‘n verslaggewer vir hom gevra het hoe dit gevoel het om duisend keer te misluk voordat hy uiteindelik ‘n gloeilamp gebou het wat werk. Hy sou blykbaar toe geantwoord het dat hy nie ‘n duisend kere misluk het nie, maar dat hy wel ‘n duisend maniere ontdek het hoe mens nie ‘n gloeilamp moet bou nie.
Dit lyk my hoe jy na ‘n saak kyk, het ‘n groot invloed oor hoe jy oor ‘n saak voel. Die Bybel sê in Spreuke 17:22: “’n Vrolike mens is ‘n gesonde mens, ‘n neerslagtige mens raak uitgeput.”
Sterkte vir jou week
Lewende water - 4 Februarie 2019
Mense vra gereeld vir my “Liesel, hoe hoor ek God se stem?” Ons dink dikwels God praat slegs met sekere mense en net op baie misterieuse en bonatuurlike wyses. Maar dit is nie waar nie. God praat met elkeen van Sy kinders. Hy nooi ons uit om te luister, die woord dissipel beteken juis om te luister en te leer. Hy praat ook meeste van die tyd sommer deur die alledaagse met ons.
Hierdie Sondag delf ons dieper in God se woord rakende hierdie tema.